קורלאונה

**קוֹרְלֵאוֹנֶה** (באיטלקית: **Corleone**, בסיציליאנית: **Curliuni**) היא עיירה קטנה המונה כ-12,000 תושבים במחוז פלרמו שבסיציליה. היא ידועה בעיקר בשל היותה מקום הלידה של ראשי מאפיה: מיקלה נווארה, לוצ'אנו לג'ו, לאולוקה בַגארלה, סלבטורה רינה ובֵרנרדו פְּרובנצאנו. המאפיה שלטה בציבור המקומי במשך שנים, ורק לאחרונה החלו תושבים אחדים להתקומם נגד השפעה זו. נוסף על כך, הסופר מַרְיוֹ פּוּזוֹ כתב ספר אודות המאפיה של קורלאונה, בשם "הסנדק", ומאוחר יותר גם נוצר סרט שמבוסס על הספר.

## היסטוריה
התיישבות באזור קורלאונה הייתה קיימת כבר בתקופת הסיקאני, וקיימות עדויות ליישוב גדול יחסית באזור עד המאה ה-3 לפנה"ס. ישנם חוקרים שמזהים יישוב זה עם העיר סכירה (Σχήρα), המוזכרת במקורות קלאסיים, אך זיהוי זה שנוי במחלוקת. בסמוך לעיר נמצאה אבן מיל מתקופת הרפובליקה הרומית הנושאת את שמו של הקונסול גאיוס אורליוס קוטה (252–248 לפנה"ס) , והיא אבן המיל הרומית היחידה שנמצאה בסיציליה. קיימת השערה כי בתקופה הרומית עבר מרכז היישוב אל המקום שבו נמצאת קורלאונה כיום. לאחר נפילת האימפריה הרומית היה האזור חלק מן האימפריה הביזנטית (המאה ה-6 עד המאה ה-9 לספירה), אף שאין אזכור מפורש לקורלאונה במקורות מן התקופה. בשנים 839–840 לספירה נזכרת קורלאונה כאחד המבצרים שהגיעו להסכם כניעה עם המוסלמים במהלך הכיבוש המוסלמי של סיציליה. במאה ה-10 מתוארת קורלאונה כעיר מרכזית במקורות ערביים, ובשנת 1154 מתאר אותה הגאוגרף אל-אדריסי כיישוב מבוצר, מוגן היטב ומוקף בשטחים חקלאיים. בשנת 1072 נכבשה סיציליה המערבית, ובה גם אזור קורלאונה, בידי הנורמנים, ובמסמכים מן התקופה הנורמנית המאוחרת (סוף המאה ה-12) נזכרת קורלאונה כמרכז של מחוז מנהלי.

מגדל פיקוח, שנבנה בין המאות ה-11 וה-12, וידוע בשם סַרַצֵנָה, עדיין עומד. הנוף הנראה מן המגדל כולל את הקסְקטָה דֶלֶּה דוּאֶה רוֹקֶה (Cascata delle Due Rocche), סטייה קלה ממסלול נהר הקורלאונה.

בעבר הוקפה העיירה בכותלי הגנה, אשר חיברו בין הקסטלו סוֹפְּרָנוֹ והקסטלו סוֹטָנוֹ. הקסְטֵלוֹ סוֹטָנוֹ היה משומר יותר מהקסְטֵלוֹ סוֹפְּרָנוֹ, אך לא אפשר ביקור מאז ששימש כמפלט פרנציסקני.

אנשי קורלאונֵה היו ידועים כ"אזרחים אמיצים"  בשל עמידתם בחזית הקדמית בכל מאבקי סיציליה. במחצית הדרך בין פלרמו ואַגְרִיקֵנְדוֹ, העיירה שלטה באחד מן העורקים הראשיים, ולכן הייתה לאחד המקומות האסטרטגיים הטובים ביותר באי.

קורלאונה הפכה לנכס מלכותי בסביבות סוף המאה ה-14, ומאוחר יותר עמדה במבחן בנכסים של סכסוך בין משפחות של פֵדֵרִיקוֹ וֵנְטִימִילְיָה.

צמיחה דמוגרפית גבוהה ביותר דווחה במאות ה-15 וה-16, עקב הופעתם של כמה מסדרים דתיים.

## כנסיות
"כנסיית האם" (Chiesa Madre), המוקדשת למרטין בישוף הקדוש, החלה לפעול בסוף שנת 1300. המראה שלה כיום הושפע ממספר רב של שיפוצים ושינויים. במרכז הכנסייה ישנם מקומות ישיבה, המחולקים לקפלות שונות, אשר כוללות עבודת אמנות יקרה, אנדרטה העשויה מעץ לזכרו של סַאן פיליפּוֹ דַאגִירָה משנת 1600, אנדרטה נוספת לזכר סַאן בִּיַאג'וֹ משנת 1500 ופנל משיש משובח המתאר את טבילתו של ישו מאותה התקופה.

"כנסיית האבל" (Chiesa dell'Addolorata) משנת 1700, המוקדשת לבַּסִילִיאָן, אב המנזר והקדוש המגן סַאן לֵאוֹלוּקָה, "כנסיית סַנְטָה-רוֹזלִיָה", ולכנסייה הקטנה סַנְט-אַנְדרֵאָה (משנת 1600), יחד עם ציורים ואיורי פְרֶסְקו (ציורי קיר בצבעי מים).

ה"סַנְטוּאָרְיוֹ דֶלָּה מַדוֹנָה דֵל רוֹזָרְיוֹ דִי טַלְיָאבִיָּה" (Santuario della Madonna del Rosario di Tagliavia), מבנה דתי מהמאה ה-19, המשמש כעת כיעד לצליינים ביום העלייה לשמיים.

קורלאונה הוא שם נפוץ למהגרים של סיציליה שבאים לאליס איילנד, ומספר רב של איטלקים נקראים על שם העיירה הזו. שמות נוספים מסתעפים מקורלאונה: קוֹלֵיאוֹן, קוֹלֵיאָנוֹ, קוֹנְדוֹ, קוֹנְדוֹן וקוֹרְלֵיאוֹנֶי.

בנוסף, קורלאונה היא גם מרכז פנטקוסטליזם סיציליאני.

## קורלאונה כיום
בתחילת שנת 1960, העיירה הפכה להיות מפורסמת (או ידועה לשמצה) בשל המאפיה שלה, בהיותה העיירה אשר בה כמה משפחות ידועות הקימו את מפקדותיהן (הקלאן דֵיי קורלאונֵזי). אחד מן המאפיונרים הידועים הוא טוֹטוֹ רינָה.

האירוע הידוע ביותר בקורלאונה הוא מאסרו של פרובנצאנו, שנחשב ל"בוס של הבוסים", למשך יותר מארבעים שנה. מאסרו הביא לחגיגות רבות. "יום החירות" ב-11 באפריל (התאריך שבו פרובנצאנו נתפס) וקריאת רחוב בשם ה-11 באפריל מראים עד כמה מאסרו השפיע על קורלאונה.

## בספרים ובסרטים
שֵם העיירה אומץ כשם המשפחה של הדמות הראשית בספרו של מריו פוזו ובסרטו של פרנסיס פוֹרד קוֹפּוֹלָה, "הסנדק", אשר מבוסס על הספר. בשיווקם של הספר והסרט יחד.

## קישורים חיצוניים

* 
* 

## הערות שוליים

קטגוריה:סיציליה: ערים